Štabas
Štabas – karinio vieneto valdymo organas. Štabui vadovauja štabo viršininkas, tiesiogiai pavaldus karinio vieneto vadui. Mažiausias karinis vienetas, turintis štabą, paprastai būna batalionas. Didesniuose štabuose paprastai būna personalo skyrius, žvalgybos skyrius, kovinio rengimo skyrius, aprūpinimo skyrius, operacijų planavimo skyrius ir ryšių skyrius. Divizijų ir aukštesni štabai (kartais – ir brigadų štabai) yra atskiri daliniai, kuriems junginiuose pavaldūs kiti daliniai.